Køleprocessen skaber en hel masse varme, og den skal du også af med. Tænk over, hvordan du slipper af med varmen.
En mobil aircondition med aftræk kan tilsluttes på to (tre) måder:
Murgennemføring til det fri er det mest energieffektive, da der ikke trænger varm luft ind udefra.
Ud af vinduet med et vindueskit. Aftræksslangen monteres på et vindueskit, som begrænser, hvor meget varm luft, der kan trænge ind udefra. Ulempen er bare, at kittet passer bedst til skydevinduer.
De fleste vinduer i Danmark vipper, og det efterlader en åbning i top og bund, som den varme luft kan trænge ind fra. Og det gør nedkølingen en del mindre effektiv (dyrere i strøm).
Slangen direkte ud ad vinduet eller døren. Det er lidt en nødløsning, for det bliver markant dyrere at køle lokalet, fordi en stor mængde varm luft vil strømme ind udefra (også noget af den varme udblæsningsluft).